El Greco

Hi **Doménikos Theotokópoulos** ( ; 1541 7 Abril 1614), nga kilalado nga **El Greco** ("An Griyego"), usa nga pintor, iskultor ngan arkitekto han Espanyol nga Renasimyento. An ngaran nga "El Greco" (*An Griyego*) usa nga agnay, nga nahanungod han iya etniko nga Griyego nga pagtikang, ngan an artista agsob nga napirma han iya mga ginpintar han iya bug-os nga ngaran ha Griniyego nga mga agi, "Δομήνικος Θεοτοκόπουλος" (Doménikos Theotokópoulos), ngan agsob liwat gindudugang an pulong nga Κρής (*Krēs*, "taga-Crete").

Natawo hi El Greco ha Crete, nga hadto nga panahon kabahin han Republika han Venesya, ngan sentro han Post-Byzantino nga arte. Nag-aram hiya ngan nagin maestro dinhi nga tradisyon ugsa hiya linmakat ha edad nga 26 ngadto ha Venesya, sugad han ginbuhat hin iba nga mga Griyego nga artista. Han 1570 binmalhin hiya ha Roma, nga diin nag-abre hiya hin trabaho-an ngan nagbuhat hiya hin serye nga mga binuhat. Didto han iya pag-ukoy ha Italya, ginparabong ni El Greco an iya estilo upod hin mga elemento hin Mannerismo ngan han Venesyano nga Renasimyento. Han 1577, binmalhin hiya ngadto ha Toledo, Espanya, nga diin didto hiya nag-ukoy ngan nagtrabaho tubtob han iya kamatay.  Ha Toledo, nakakuha hi El Greco hin pira nga dagko nga mga komisyon ngan nagbuhat hiya han iya mga pinaka-sikat nga mga pintor.

An dramatiko ngan espresyonistiko nga estilo ni El Greco ginhiusaan han iya mga igkasi-panahon kundi ini ginkilala dida han ika-20 nga siglo.  Ginkikita hi El Greco nga nahauna han Expressionismo ngan Cubismo, samtang an iya pagkatawo ngan iya mga buhat gin-gamit nga inspirasyon para hin mga paragsiday ngan paragsurat sugad nira Rainer Maria Rilke ngan Nikos Kazantzakis. Ginkita hi El Greco han mga modero nga iskolar nga usa nga artista nga indibidwal gud hin duro nga waray nahahanungod nga iskwela nga kombensyonal hin arte. Kilalado hiya hin mga ginpahalaba nga mga tawo ngan agsob nga mga fantastiko o phantasmagorical pigmentation, nga diin ginpadis an Byzantino nga mga tradisyon ngan han Katundan nga pagpintor.

## Mga tigaman

**a.**  Nakuhà ni Theotokópoulos an ngaran nga "El Greco" ha Italya, nga diín an nahigharaan nga pagtawag hin tawo pinaagi ha pagbutang hin nasod o syudad nga diin gintikangan, ordinaryo nga buruhaton. An urusahon nga porma han artikulo (*El*) bangin tikang han Venesyano nga yinaknan o bangin tikang ha Kinatsila, bisan man kun ha Kinatsila an iya ngaran magigin "". An taga-Kreta nga maestro kiilalado ha Italya ngan Espanya nga *Dominico Greco*, ngan gintawag la nga El Greco katapos han iya kamatayan ().

**b.**  Sumala hin kontemporaneo, nakuha ni El Greco an iya ngaran diri la tungod han lugar nga iya gintikangan kundi tungod han pagka-subliminar han iya arte: "Gawas hin dako nga paghangad ha iya, gintawag hiya nga an Griyego (il Greco)" (komentaryo ni Giulio Cesare Mancini mahitungod kan El Greco dida han iya *Crónicas*, nga ginsuarat hin pira katuig katapos han kamatay ni El Greco).

## Mga kasarigan

## Mga sumpay ha gawas

* El Greco – Biograpiya, Estilo ngan Buhat-ha-arte
* El Greco – An Hingpit nga mga Buhat  ha Fundasyon El Greco Foundation
* Tour: El Greco (Spanish, 1541–1614)  ha Galeriya Nasodnon hin Arte
* El Greco (c.1541 – 1614)  ha Galeriya ni Olga